ཕྱི་ལོ་༢༠༡༧ལོའི་ཧྥ་རན་སའི་མི་འབོར་ཞིབ་གཤེར་ལྟར་ན།ནིའུ་ཁེ་ལེ་ཌོ་ནི་ཡཱ་མཚོ་གླིང་ནང་མི་འབོར་༢༦༨༠༠༠ཡོད་པ་ལས་བརྒྱ་ཆ་༣༩།༡ཁུལ་དེའི་ནང་ས་སྐྱེས་རྡོ་སྐྱེས་ཀྱི་ཀཱ་ནཱག་མི་རིགས་ཡིན་པ་དང་།བརྒྱ་ཆ་༢༧།༡ཡུ་རོབ་མི་རིགས་ཡིན་འདུགཐེངས་འདིའི་མང་མོས་ཐག་གཅོད་འོས་བསྡུའི་ཁྲོད་ཁྱོན་མི་གྲངས་༡༧༥༠༠༠ལྷག་མཉམ་ཞུགས་བྱས་ཡོད་པ་ལས།ཀཱ་ནཱག་མི་རིགས་ཕལ་ཆེ་བས་ཧྥ་རན་སི་ནས་ཕྱིར་འདོན་གྱིས་རང་བཙན་གྱི་རྒྱལ་ཁབ་ཅིག་བྱ་འདོད་ཡོད་ཀྱང་།ཁུལ་དེར་གནས་སྡོད་བྱེད་བཞིན་པའི་ཡུ་རོབ་མི་རིགས་དང་མི་འབོར་གྱི་གསུམ་ཆ་གཅིག་ཙམ་ཟིན་པའི་མི་རིགས་གཞན་དག་ཧྥ་རན་སི་ནས་ཕྱིར་འདོན་རྒྱུར་འདོད་པ་བྱེད་ཀྱི་མེད་པས་འོས་ཤོར་བ་ཡིན་པར་ངོས་འཛིན་བྱེད་ཀྱི་ཡོད་འདུག